CELEX: 62014CN0427
Language: da
Date: 2014-09-18 00:00:00
Title: Sag C-427/14: Anmodning om præjudiciel afgørelse indgivet af Augstākā tiesa (Letland) den 18. september 2014 — Valsts ieņēmumu dienests mod SIA »Veloserviss«

24.11.2014   
            
            
               DA
            
            
               Den Europæiske Unions Tidende
            
            
               C 421/21
            
         Anmodning om præjudiciel afgørelse indgivet af Augstākā tiesa (Letland) den 18. september 2014 — Valsts ieņēmumu dienests mod SIA »Veloserviss«
   (Sag C-427/14)
   2014/C 421/30
   Processprog: lettisk
   
      Den forelæggende ret
   
   Augstākā tiesa
   
      Parter i hovedsagen
   
   
      Sagsøger: Valsts ieņēmumu dienests
   
      Sagsøgt: SIA »Veloserviss«
   
      Præjudicielt/Præjudicielle spørgsmål
   
   
               1)
            
            
               Skal artikel 78, stk. 3, i Rådets forordning (EØF) nr. 2913/92 (1) af 12. oktober 1992 om indførelse af en EF-toldkodeks fortolkes således, at princippet om beskyttelse af den berettigede forventning begrænser muligheden for at gennemføre en fornyet efterfølgende kontrol og at revidere resultaterne af en oprindelig efterfølgende kontrol?
            
         
               2)
            
            
               Kan national lovgivning i en medlemsstat fastsætte proceduren for gennemførelse af efterfølgende kontroller, som omhandlet i artikel 78, stk. 3, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks, og grænserne for revision af resultaterne af kontrollerne?
            
         
               3)
            
            
               Skal artikel 78, stk. 3, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks fortolkes således, at en national lovgivning kan indeholde begrænsninger for revision af resultaterne af en oprindelig efterfølgende kontrol, hvis der modtages oplysninger om, at toldbestemmelserne er blevet anvendt på grundlag af ukorrekte og ufuldstændige oplysninger, som ikke var kendt på tidspunktet for vedtagelsen af afgørelsen vedrørende den oprindelige efterfølgende kontrol?
            
         
      (1)  EUT L 302, s. 1.